open-index/open-wikipedia-markdown huggingface dataset:
الضريح د سيدي موسى

تصغير|يسار|250px|<P ALIGN=center>تصويرة د الضريح د سيدي موسى من لخارج.</p>
**الضريح د سيدي موسى الدكالي**، اللّي معروف تا ب سيدي موسى، هو ضريح ديال لولي الصالح سيدي موسى الدكالي، كيطل على لمحيط لأطلسي، و جا ف لمدينة د سلا، ف لمغريب.

كيتعتابر هاد الضريح من لبنايات التاريخية، و اللي داخلة فلآثار ديال لمدينة د سلا، و داخلة تا مع التراث لوطني د لمغريب، على حساب قرار وزاري خرج ف 16 أكتوبر 1948، و بان ف الجريدة الرسمية المغربية رقم 1882 نهار 19 نونبر 1948.
## سيدي موسى الدكالي
تبنا الضريح باش يكرّم سيدي موسى الدكالي، اللي كان ولي صالح عاش بوحدو معزول فلمنطقة، كيعيش من لحوت اللي كيصيّد من لبحر و من لبقّولة اللي فلأرض، تا مات ف عام 580 هجرية.

ملّي مات سيدي موسى، تدفن خارج السور ديال سلا، و تبنات على لقبر ديالو قبّة كبيرة، تصلحات من مورا 500 عام، فلعهد ديال لمولى سماعيل، و هي اللي عطات هاد الضريح اللي كانشوفو ليوما.

دابا كاتسمّا ݣاع لحومة اللي ف لخارج ديال السور ديال سلا من جيهت الشمال "سيدي موسى"، ماشي غي الضريح.

## مصادر

تصنيف:سلا
تصنيف:معلمة ف جهة الرباط سلا لقنيطرة
تصنيف:معلمة مصنفة فالترات لوطني د لمغريب
تصنيف:مقالات فيها مصدر و 3000 بايت
بولا فلورية

تصغير|بولات فلورية ب نْواع مختالفين.
**لبولا لفلورية** هيّا بولا كتنتج ضّو ب لبخار د زّاواق تحت ضغط ضعيف. هاد ضّو كيخرج ملّي تيار د تريسينتي كيدوز ف داك لݣاز ديال زّاواق. هاد نّوع ديال لبولات عندو فعّالية ف إنتاج طّاقة كبر من لبولات لعادية.

## مصادر

تصنيف:طيكنولوجيا
تصنيف:زاواق
طاقة

[تصغير|[بولا د لپلازما لي كاتستعمل طاقة تريسينتية باش تخلق پلازما، ضو، حرارة، حاراكة ؤ صوت خفيف]]
**طاقة ** (ب نݣليزية **Energy**) ف لفيزيك هيّا لقدرة علا لخدمة، ؤلا ف تعريف أخور هيّا مقدار لّي كينتاقل ل شي كسدة باش يخليها تحرك ؤلا تزاد لحرارة ديالها. طاقة هيّا مقدار منحافض، ؤ مايمكنش ليها تّفنا ؤلا تّخلق من والو. لعبرة لعالمية ديال طّاقة هيّا لجول، ؤ كتساوي لمقدار ديال طّاقة لّي كتنتاقل ل جيسم فاش كيتحرك ب 1 ميترو ب فيعل قوة مطبقة عليه لمقدار ديالها 1 نيوتن.

طّاقة تقدر تاخد بزاف لشكال من بينهوم:
كاينين نواع متنوعين ديال الطاقة لي منها الطاقة ديال لحرارة، كيمياوية، تريسينتية، نووية، كهرومغناطيسية. و طاقة ديال الحركة. هاد انواع ديال طاقة كيمكن تصنيف ديالها ف طاقة ديال الحركة ولّا طاقة كامنة، ف بعض لأحيان كيكونو بجوج مجموعين و كتقارا ف الديناميكا ديال الحرارة.

هاد نواع الطاقة كاملة كيمكن تحويل ديالها من طاقة ل طاقة
ب تخدام بعض لأدوات لبسيطة ولّا شي مرات ب تخدام تقنيات معقدة بحال مثلا من طاقة كيماوية ل طاقة تريسينتية، ولّا من طاقة ديال لحرارة ل طاقة ميكانيكية.

## مصادر


تصنيف:لفيزيك
تصنيف:طابيعة
تصنيف:مقالات فيها مصدر و علاين 3000 بايت
تصنيف:لكون
مركب كيماوي

**لمركب لكيماوي** (ب نݣليزية **Chemical Compound**) هوّا مادة كيماوية مكونة من جزيئات عندها نفس تّركيبة ؤ لقلدة دّرية، مركبة من درات من نواع مختالفين. يلا كانت لجزيئة مركبة من درات من نفس نّوع (بحال تاني لأوكسيجين O2 ؤلا لأوزون O3) ماكتعتابرش مركب كيماوي.

## مصادر

تصنيف:شيمي
تصنيف:مركبات كيماوية
قصبة شفشاون

**قصبة شفشاون** هي واحد القصبة تاريخية قديمة كاينة فمدينة شفشاون فالمغرب. تبنات فالقرن خمسطاش ميلادية. هاد القصبة كتعتبر  اول خطوة باش تأسست مدينة شفشاون. ؤ اعتبرها علي بن

راشد كمقرليه. زائد أنها حصن عسكري  ضد لعسكر دالبرتغال ؤلهجمات ديالو.

من ناحية لبني هاد القصبة فيها عشرة البروج داير عليهوم سور.مبنية بالستيل الاندالوسي. فيها ساحة ؤهاد الساحة  فيها جردة كبيرة فيها جوج ديال الأحواض. فالشمال الغربي دهاد القصبة كاين لمتحف الاثنوغرافي. فوسط القصبة كاينة نافورة دالماء دايرين بيها بيوتا دالطاج السفلي. قصبة شفشاون اليوم مفتوحة للسواح ؤالناس لي عندها اهتمام بالتاريخ.

## مصادر

تصنيف:معلمة مصنفة تراث عالمي
تصنيف:معلمة ف جهة طنجة تطوان لحسيمة
فلاش

تصغير|تمتيل ديال كيفاش كانت كاتخدم بولا ديال لفلاش د لپودرة د لماڭنيزيوم من عام 1909
**لفلاش** هوّا جهاز كيتخدم ف لفوطوݣرافيا ؤ كيطلق ضّو بسكل سريع (ما بين 1/1000 تال 1/200 جزء من تانية)، باش يضوّي شي مشهد.

## مصادر

تصنيف:طيكنولوجيا
تصنيف:مصادر د الشعا
كاميرا

[تصغير|كاميرا ديال شركة [لايكا كاميرا لألمانية، صدرات ف لخمسينات ديال لقرن لعشرين]]
**لكاميرة** هوّا دوزان أوپتيكي كيتستعمل باش ياخد تّصاور. لكاميرا كاتسجّل تصويرة علا واحد سّطح حساس ل شّعا. ف أبسط شكل ديالها، لكاميرا هيّا واحد لبّيّتة مسدودة عندها فتحة وحدة منين كيدخل شّعا، ؤ فيلم رقيق ؤلا صفيحة ف جّيهة لمقابلة ل لفتحة لي كيطيح عليهوم شّعا. سّمية د "كاميرا" جات من  "كاميرا ؤبسكورا" لي كاتعني "لبيت لمضلّمة"، ؤ لي كانت عندها ستيعمالات قديمة، بحال لمراقبة ديال لكوسوف بلا ماتضر لعين ديال لموراقيب، ؤ تخدّمات ف شّكل لّول ديال لكاميرا لي تّختارع ف لعشرينات ديال لقرن تسعطاش ف فرانسا.
## مصادر


تصنيف:طيكنولوجيا
تصنيف:أوپتيك
مادة

تصغير|
**لْمادة ** (ب نݣليزية **Matter**) ف لفيزيك لكلاسيكية ؤ شّيمي هيّا أي حاجة عندها جوج خاصيات: لكتلة ؤ لحجم، يعني كتشغل مجال ف لمكان. لمادة و طّاقة هوما سّاس ديال لموجودات ف لكون لمتشاف.

## مصادر
ليزر

**لّيزر** (ب نݣليزية **Laser** ختيصار ديال لعيبارة **light amplification by stimulated emission of radiation** تّضخيم ديال ضّو ب نبيعات محفز ديال ليشعاع) هوّا نضام فوطوني كيبعت ضّو بشكل متناسق ف زمان ؤ لمكان.

## مصادر


تصنيف:طيكنولوجيا
فرج فودة

**فرج فودة** (20 غشت 1946 – 8 يونيو 1992) كان أستاد و كاتب و ناشط حقوقي مصري. قتلاتو لجماعة لاسلامية ف 8 يونيو 1992 قدام لجمعية لمصرية للتنوير لي كان أسسها فمدينت نصر. السباب باش صفاوه هو بلي الأزهر تاهمو بلكفر. فودة هو واحد من 202 شخص تقتلو ما بين مارس 1992 و شتنبر 1993 فمصر لأسباب سياسية. ف دجنبر 1992 لكتوبا ديالو تمنعو.

## مصادر

تصنيف:كاتب مصري
تصنيف:لإرهاب ف مصر
تصنيف:ناس من مصر
تصنيف:وفيات 1992
تصنيف:زيادة 1946
تصنيف:زيادة 1945
تصنيف:ناس توفاو ف لقاهرة
هدى عبوز

**هدى عبوز**، معروفة كتر بسميت **ختك**، تولدات ف 1995 ولا 1996 ف لخميسات، هي مغنية د راپ مغريبية.

هدى عبوز خدات ديپلوم ف تّصوير ؤ سّينيما من جامعة عبدلمالك السعدي ف تطوان. ف 23 نونبر 2020، تختارت هدى من بين 100 مرا مؤترة ف لعالام ديال لعام لي دارتها لبي بي سي.

## أغانيها
### سينݣل

### فيتورينݣ

## الصغر والتعليم
تزادت Khtek فـ الخميسات فـ 1996، وقرات تخصص الدراسات السينمائية ف جامعة عبد المالك السعدي فـ تطوان.

## المسار الموسيقي

هدى عبوز ختارت السمية د الساحة ديالها، اللي هيّ "ختك" ف الدّارجة المغربية، كتحدّي مُتعمّد للغة الذكورية اللي كتكون غالباً ف الرّاپ. هاد الكلمة كيعتامدوها الرجال بزاف كإهانة، بحيث كترمز لنقطة ضعف مفترضة. ب ختيارها ل هاد السمية، كانت ختك كتهدف ل سترجاع هاد المصطلح و قلب الغرض ديالو. و وخا كانت السمية مثيرة للجدل في البدية و بعض لمقدمين ديال البرامج الإذاعية تجنبو باش يڭولوها نيشان، ولايني جلب ليها هتمام كبير من الجمهور.

خْتك بْدات كاتسالي وتشارك فالمهرجانات قبل ما تسجل شي تراكات رسمية. الشهرة ديالها زادت بشكل كبير من بعدما بدات كتنشر الأعمال ديالها فوسائل التواصل الاجتماعي، وهادشي خلّاها توصل للناس بزاف. فـ2020، خدّت تعاونات مع رواپا مغاربة معروفين، و خرجات فـ"حور سيري" مع إل ڭراندي طوطو، دراݣانوڤ، ولبيڭ، و فـ"فراتيلو" مع تاجني و ستورمي.

ف فبراير 2020، صدرات عبوز أول أغنيتها المنفردة "KickOff"، اللي كتنتقد فيها المجتمع اللي كتشوف بلي ما كيعطيش فرص متكافئة للعيالات.

الأغاني ديال ختك مكتوبة بشكل كبير بالدارجة المغربية، و كيساهمو فيها بعض المرات الكلمات ب الفرنسية و الإنجليزية. المواضيع ديال هاد الأغاني كتتناول بزاف ديال القضايا الاجتماعية. ختك كتعتبر راسها ناشطة نسوية، وكتهضر بزاف على الإحتجاجات ديال 2011 اللي وقعات ف المغرب ف إطار الربيع د الشعوب ب كونها مصدر إلهام ليها. واخا الموسيقى ديالها كاتعكس الحياة اليومية و الحقائق الاجتماعية، هي كانت قالت باللي ما عندهاش أجندة سياسية.

## الجوائز و التكريمات
ف شهر نونبر 2020، ختك تعلن عليها وحدة من 100 مرا متميزة ف 2020 من عند الBBC.

فـ 2024، "ختك" دخلات التاريخ بعدما خدات الجائزة ديال أفضل فنانة فـ الهيپ-هوپ العربي فـ الحفل اللول ديال جوائز بيلبورد أرابيا.

## الحياة الشخصية
خْتِك هضرت علانية على الصحة النفسية ديالها، وصرّحات بلي كانت كتعاني من الاكتئاب من الصغر، وتشخّصت عندها اضطراب ثنائي القطب فـ 2016.

## مصادر

تصنيف:زيادة ف عوام 1990
تصنيف:زيادة 1995
تصنيف:ناس تزادو ف لخميسات
تصنيف:مغنية مغريبية
تصنيف:راپور مغريبي
تصنيف:ناس حيين
تصنيف:بيوغرافيا د نسا
تصنيف:زريعة شخصيات د لمغريب
تصنيف:ناس د لخميسات
إشعاع

**ليشعاع** (ب نݣليزية **Radiation**) ف لفيزيك هوّا نّبيعات ؤلا نّتيقال ديال طّاقة علا شكل موجات ؤلا جسيمات ف لفراغ ؤلا ف وسط مادي. أمتلة ديال ليشعاع:

* لموجات لكهرمغناطيسية، بحال لموجات د راديو، لموجات لميكروية، لموجات تحت لحمرا، شّعا لمتشاف، لموجات فوق لموڤ، إشعاع إكس، ؤ موجات ݣاما.
* ليشعاع د لجسيمات بحال إشعاع ألفا، إشعاع بيطا، ليشعاع لپروطوني، ؤ ليشعاع نّيوطروني.
* ليشعاع صّوتي، بحال لموجات فوق صّوتية، صّوت، ؤ لموجات زّلزالية.
* لموجات لجادبية.

## مصادر


تصنيف:لفيزيك
موجة زلزالية

تصغير|مسارات موجات الزلازل
**لموجة زّلزالية ** ؤلا **لموجة سّيسمية ** (ب نݣليزية **Seismic wave**) هيّا موجة كتناقل ف لقشرة ديال لأرض ب سباب لحدوت ديال زلزال ؤلا بركان.

## مصادر

تصنيف:جيولوجيا
خوا

تصغير|بومبة د لخوا
**لْخوا** (ب نݣليزية **Vacuum**) هوّا واحد لمجال مكاني مافيهش لمادة. يلا حسبنا الضغط ديال هاد لمجال لمعلوم و قارناه معا الضغط د لجو غانلقاوه ناقص بزاف. علا حساب نّضرية د لكوانطا، ماكاينش شي خوا كامل، حيت ديما كاينين فرتيتات فتيراضية كاتبان ؤ كاتغبر ف ݣزو من تّانية.
لخوا كايقدر يتضبر عليه بتخدام ديال واحد لبومبة د لخوا اللي كاتمص لفرتيتات د لݣاز (لهوا) اللي محبوسين ف شي مجال مسدود بحال شي قرعة مسدودة.

## مصادر


تصنيف:لفيزيك
تصنيف:ڭازات
تصنيف:پروصيات صناعية
بركان (جيولوجيا)

[تصغير|نافورة ديال [لاڤا|لّاڤا ف بركان ف هاواي (1983)]]
**لبركان** ؤلا **لڤولكان** (ب نݣليزية **Volcano**) هوّا فلقة ف لقشرة ديال كوكب، بحال لأرض، لّي كتخلي لّاڤا، رّماد، ؤ لݣازات لّي كانت محبوسة ف لبيت د لماݣما، تخرج ل برا.

## مصادر


تصنيف:جيولوجيا
لحرب لباردة

[تصغير|لعوالم التلاتة ف لوقت د لحرب لباردة: لعالم اللول (لغرب و لبلدان لي تابعين ليه)، لعالم التاني ([لإتحاد السوڤياتي|ليتيحاد السوڤياتي و لبلدان د لبلوك الشرقي، و لعالم التالت لي كيمتل لبلدان لي ديال اللانحياز]]
**لحرب لباردة ** هيّا فترة تاريخية عرفات توتر جيوسياسي كبير ما بين لميريكان ؤ تّيحاد سّوڤياتي من بعد لحرب لعالمية تانية، وخّا لمؤرخين مامتافقينش علا تّواريخ ب تّحديد.

## مصادر


تصنيف:لعصور التاريخية
تصنيف:عوام 1950
تصنيف:عوام 1960
تصنيف:مطايفات د لقرن 20
تصنيف:راسمالية
تصنيف:علاقات دولية
تصنيف:بديات د عوام 1940
قصبة بني ملال

**قصر أولا قصبة بني ملال** هو موقع تاريخي كاين ف مدينة بني ملال ف لمغريب. هاد القصبة هي من أهم لمعاليم التاريخية و التقافية د المدينة و مصنّف من وزارة الثقافة كمعلمة تاريخية وطنية.

## لموقع
تبنات القصبة ف راس الجبل حدا عين أسردون باش تقدر تشوف المدينة كلها.

## تاريخ
القصبة معروفة عند الناس ديال بني ملال ب بزاف د السميات بحال برج راس العين أولا قصبة بلكوش.

السلطان العلوي مولاي إسماعيل بنا هاد القصبة عام 1688 باش تعاون ف الحماية ديال المدينة ف الحروب.

## مصادر

تصنيف:معلمة مصنفة فالترات لوطني د لمغريب
تصنيف:بني ملال
بركان (صفحة توضيح)

هادي صفحة د التوضيح، كلمة **بركان** يمكن يكونو عندها هاد لمعاني:

* بْرْكان: مدينة مغريبية.
* بُرْكان: ضاهرة جيولوجية.

تصنيف:صفحة توضيح
لكتلة لغربية

**لكتلة لغربية** ؤلا **لكتلة الراسمالية** ؤلا **لكتلة لميريكانية** ؤلا **لكتلة د الناطو** هوّا مصطلح كان مخدم ف لوقت د لحرب لباردة (1947 تال 1991) باش يوصف مجموعة د لبلدان لي كانت متحالفة معا لميريكان بشكل رسمي. كانو فيها لأعضاء ديال الناطو، و تا بلدان خرة لي كانت عندها سياسات ضد الشيوعية.
## مصادر

تصنيف:منضمات دولية
تصنيف:السياسة ف ؤروپا
بو لقاسم الشابي

**بو لقاسم الشابي** (ب لعربية: أبو القاسم الشابي؛ 24 فبراير 1909 – 9 أكتوبر 1934) هو شاعر تونسي. معروف بزاف بسباب السطورا اللخرين ديال النشيد لوطني التونسي، لي كتبو فلأصل الشاعر لمصري مصطفى صادق الرافعي.

## حياتو
تزاد الشابي ف توزر، تونس. شد شهادة التطويع (لمقابل ديال لباك) عام 1928. وف 1930 شد ديپلوم ديال لقانون من جامعة الزيتونة. فداك لعام نيت تزوج، وموراها تزادو عندو جوج ديال الدراري، محمد لي ولا كولونيل ف الجيش ديال تونس، وجلال لي ولا مهندس.

كان عزيز عليه لأدب لعصري (Modern Literature) عامتاً، وكان كيطرجم لأعمال الرومانسية. لموهبة ديالو فالشعر بانت فاش كان مزال صغير. وكان كيدوي على مواضيع مختالفة بحال وصف الطبيعة ولا حب لوطن.

فاللخر ديال 2010 وف 2011، القصائد ديال ولاو كايموتيڤيو المتضاهرين ف شمال إفريقيا و الشرق الأوسط فلفترة لي تسمات ب الربيع لعربي. من تم بدا عاوتاني لإهتمام بلأعمال ديالو.

## لأعمال ديالو
* إلى طغات العالم
* أغاني الحياة
* مذكرات
* رسائل
* صديقي (شي ندوات كان تايقدمها للخرجين ديال لكلّية، نوضات بزاف ديال الصضاع بين لمجموعات لأدبية المحافضة)

## مصادر


تصنيف:زيادة 1909
تصنيف:وفيات 1934
تصنيف:شوعارا د لقرن 20
تصنيف:كاتب تونسي
تصنيف:ناس توفاو ف تونس لعاصمة
تصنيف:مقالات فيها مصدر و علاين 3000 بايت
طاقة نووية

[تصغير|محطة نووية د لايبشطات Leibstadt ف [سويسرا]]
**طّاقة نّووية** (ب نݣليزية **Nuclear energy**) هيّا طّاقة لّي كتنتج ب ستيعمال تّفاعلات نّووية باش تخرّج حرارة لّي كتحولها تّوربينات د لبخار ل تريسينتي.

الطاقة النووية كاتنتج ب وحدة من جوج د الطرقان: التهراس النووي لي كايتم فيها تهراس ديال نويّات ديال دّرات كبار بحال ليورانيوم ل نويّات صغر، و التدماج النووي لي كيتم فيه دمج جوج درّات ولّا كتر ديال درة صغيرة بحال لهيدروجين باش ينتجو درات كبر. لفايض ديال الطاقة لي كينتج على هاد التفاعولات هوّ لي كانسمّيوه الطاقة النووية.

## مصادر


تصنيف:لفيزيك نووية
ميترو (عبرة)

[تصغير|وحدة من جوج بارّات لي باقين دابا، كانو مخدّمين كا ميترو معياري، لي تدارو ف نمرة 36 شاريع ڤوجيرار ف [باريز|پاري ف 1791]]
**لميترو** ؤلا **لميتر** ؤلا **لميطر** (ب نݣليزية **Meter** ؤلا **Metre** من ليونانية  ميطرون، بمعنى *حساب*) هوّا عبرة أساسية ديال لحساب د لمسافة ف سيستيم لعالمي د لعبرات. تّعريف ديال لميترو هوّا لمسافة لّي كيضربها ضّو ف لخوا ف  تانية.

تّعريف د لميترو تطور معا مرور زّْمان. ف 1793 كان 1 ميترو كيساوي واحد علا 10 د لمليون من لبعودية د لقطب شّمالي علا خط الإستيواء فوق من دّايرة لكبيرة د لأرض، بحيت لموحيط د لأرض يكون كيساوي علاين 40،000 كيلوميتر.

ف 1799، تّعريف د لميترو ولا معتامد علا واحد لبارّة معيارية، لي بقات مستعملة حتال 1889 فاش تبدلات ب بارّة خرة. ف 1960، تبدل تّعريف مرة خرة، ؤ ولا معتامد علا طّول لموجي ديال لكريپتون-86. ؤ ف 1983، تّعتامد تّعريف لحالي، ؤ تم تّعديل ديالو شوية ف 2002 باش يحدد بلي لميترو كيمتل طّول لحقيقي (ف لمرجع د رّاحة ديال لكسدة، ؤلا ب تعبير بسيط، فاش كاتكون لكسدة ماكاتحرّكش).

## مصادر


تصنيف:لفيزيك
تصنيف:عبرات د طول
تصنيف:عبرات عالمية
تصنيف:مقالات فيها مصدر و علاين 3000 بايت
تصنيف:عبرات أساسية ف السيستيم لعالمي د لعبرات
طول موجي

[تصغير|طّول لموجي ديال [موجة سينية لي تقدر تّحسب ب لبعودية مابين جوج نقاطي عندهوم نفس لفاز]]
**طّول لموجي** (ب نݣليزية **Wavelength**) ؤلا **دّورة لمكانية** ؤلا **لپيريود** (ب نݣليزية **Period**) ديال موجة دورية، هيّا لمسافة لّي كيتعاود فيها شكل ديال لموجة. بشكل دقيق كتر، هيّا لمسافة لّي كتفصل جوج نقاطي علا لمنحا ديال لموجة عندهوم نفس لفاز. طول لموجي كيترمز ليه عادة ب لحرف ليوناني لامضا **λ**.

## مصادر

تصنيف:طول
تصنيف:أوپتيك
تصنيف:مقدار ف لفيزيك
ؤقيانوسيا

تصغير|يسار|<P ALIGN=center>لبلايص اللي محسوبة على أوقيانوسيا (بلحمر)</p>
**أوقيانوسيا** ولاّ أوسيانيا، هي قارة و منطقة جغرافية جات ف لجنوب د لمحيط لهادي، و تاتجمع لجزر و لبلدان اللي جاو تمّا. أوقيانوسيا هي أصغر قارة ف لعالم من الناحية د لمساحة، و تاني أصغر وحدا من ناحية السكان (41 مليون د الناس) من مورا آنطارتيكا (لقارة د لقطب لجنوبي).

كاين 14 دولة ف أوقيانوسيا، مخلطين ما بين دول متقدمة بزاف بحال ؤسطراليا و نيوزيلاندا، و دول باقا ف طريق النمو بحال كيريباتي و ڤانواتو و توڤالو. أكبر بلاد ف أوقيانوسيا لا من ناحية لكبر ولا السكان هي ؤسطراليا، و أكبر مدينة ف لقارة هي سيدني.

لخبار على أول ناس سكنو ف أوقيانوسيا كاتقول باللي كانو فيها سكان هادي 60.000 عام، و لكن اللي تكتب عليهم بزاف هوما لأوروپيين، اللي بداو كيوصلو للمنطقة من لقرن 16، و تقاسمو لإحتلال ديالها بزاف د لبلدان منها لبرتغال و فرانسا و بريطانيا.
## لأصل د السمية
السمية ديال أوسيانيا خرّجها لعالم د لجغرافيا كونارد مالت - برون ف 1812، و هي كلمة شتقها من لكلمة ليونانية (ὠκεανός)، اللي تاتّنطق "أوكيانوس"، و تاتعني لمحيط.

## مصادر


تصنيف:قارات
تصنيف:لمحيط لهندي
تصنيف:لمحيط لمهدن
تصنيف:لمحيط لمجمد لجنوبي
تفاعل كيماوي

[تصغير|تفاعل ديال حتيراق ل[ميطان لي كيعطي تاني ؤكسيد لكاربون و لما]]
**تّفاعل لكيماوي** (ب نݣليزية **Chemical reaction**) هوّا پروصي كيماوي كيأدي ل تحول ديال مجموعة د لمواد لكيماوية ل مجموعة خرة. ف تفاعل كيماوي، لّي كيوقع عادة هوّا أن رّوابط لكيماوية كيتفورماو ؤلا كيتهرسو فاش ليليكترونات كيبدلو لمواقع ؤلا لمستويات طّاقية ديالهم، مي نّواة د دّرة ماكاتأترش. ف شّيمي نّووية كتّم دّراسة ديال تفاعلات كيماوية ديال لمواد لمشعشعة لّي ف خلالها كيتأترو ليليكترونات ؤ نويّات ديال دّرات بجوج.

## مصادر


تصنيف:شيمي
تصنيف:تبدال
شعا

[تصغير|[پريزم كيشتت شّعا لبيض ل لمكونات ديالو]]

**شّعا** ؤلا **ضّو** (ب نݣليزية **Light**) ؤلا **شّعا لمتشاف** ؤلا **شّعا لّي كيتشاف** (ب نݣليزية **Visible Light**) هوّا موجة كهرمغناطيسية لّي كتقدر تشاف من طرف بنادم، كيكون طّول لموجي ديالها ما بين 400 ؤ 700 نانوميتر.

## مصادر


تصنيف:لفيزيك
تقطير

**تّقطير** (ب نݣليزية **Distillation**) هوّا پروصي كيتم فيه فصل ديال مواد مخلطة ف شي سايل علا بعضياتها علا طريق تّغلية ؤ تّكتيف بشكل نتيقائي.

## مصادر


تصنيف:شيمي
دجنبر

تصغير|لوحة دجنبر، من Très Riches Heures du duc de Berry
**دجنبر** ؤلا **ديسومبر** (ب لونݣلي **December**) هو شهر 12 و لخر ف لعام لميلادي، وهو واحد من سبعة ديال شّهورا ف لعام لي فيهم 31 نهار. كاتستعمل كلمة "دجنبر" ف لمغريب بوحدو، و كيتسما ب "كانون الأول**"** ف سوريا، لأردن، لبنان، فلسطين، إسرائيل و لعراق، أما ف مصر و لخليج لعربي و لمغرب لكبير (دزاير، تونس و ليبيا) كيسميوه "ديسمبر"، و ف موريطانيا كيسميوه "دجمبر".

كيكون شهر دجنبر بارد بزاف ف نص الكرة لأرضية الشمالية، و كيكون فيه تبروري و رياح قويين و هكا علاش كيسميوه لبعض ديال الناس "شهر لبرد" ولا "شهر تبروري". ف النص لجنوبي د لأرض (متلا ف ؤسطراليا و جنوب إفريقيا)، كيكون دجنبر جاي ف فصل الربيع و الصيف.

شهر دجنبر ؤلا ديسومبر جات سميتو من لّاتينية  لي كاتعني *عشرة*، ؤ كاتشير ل تّرتيب ديال هاد شّهر ف تّقويم رّوماني لقديم لي كان كيبدا ف مارس.

## حتيفالات تابتة
عند لمسيحيين، كيتميز هاد شهر بشكل خاص ب لقديس نيكولاس نهار 6، و كيبدا تجهيزات ل لكريسماس فنهار 24، و ليلة لبوناني "لعام لجديد" نهار 31.

## حتيفالات ماتابتاش
تاني حد ف شهر هو ليوم لعالمي ديال لأطفال و دعم لإداعة و تيليڤزيون (اليونيسف). جّمعة تالتة ف شّهر هيا ليوم لعالمي د رمز لكريسماس.

## أبراج
برج لقوس كيكون من 22 نونبر تال 21 دجنبر، ؤ برج لعتروس كيكون من 22 دجنبر تال 19 يناير.

## مصادر


تصنيف:شهورا
تصنيف:مقالات فيها مصدر و 3000 بايت
محمد أبرهون

**محمد أبرهون**، تولد ف 3 ماي 1989 ف تطوان ؤ مات ف 2 دجنبر 2020 ف تركيا، كان كوايري مغريبي.

## حياتو
ملي كان معا شايكور ريزسپور، أبرهون لقاو عندو كونسير د لمعدة مورما حس براسو عيان قبل من لماتش ضد طرابزون سپور ف فبراير 2020. ف لخر ديال لموسم طلقاتو لفرقة، والاكين بقا كياخد دعم لمادي من عندهوم بسباب لحالة ديالو. توفا أبرهون ف 2 دجنبر 2020 بسباب هاد لمرض، ؤ ف عمرو 31 عام.

### لكاريير معا لفراقي
تكون ف لفرقة د مدينتو، لمغريب تطواني، ؤ مشا مسلف ف 2010 لشباب ريف لحسيمة حيت ماكانش كيلعب أساسي. عاود رجع موراها لتطوان ف لموسم 2010-2011 ؤلعب فيه تسعود د لماتشات. لموسم لي موراه، 2011-2012، لعبو كامل أساسي حدا مرتضى فال ؤ لخر داو لبوطولا لمرة لولا ف تاريخ لفرقة.

أبرهون مشا لفرقة لبرتغالية موريرينسي ف 2017. لعب أول ماتش ديالو ف 30 يوليوز 2017 ف لكاس ضد ديسپورتيڤو أفيس. شهر لي موراه، أبرهون لعب ماتش ديالو لول ف لبوطولة ليݣا نوس ضد ڤيطوريا سيطوبال. ف 10 شتنبر 2017، ماركا بيت براس ضد إستوريل ف أول ربحة ديال لفرقة ف لبوطولة.

ف لميركاطو د شتوة 2019، أبرهون سنا معا لفرقة تركية شايكور ريزسپور. يوماين مورما جا، لعب أول ماتش ديالو ف سوپر ليݣ ضد قاسيم باشا. ف 8 أبريل، ماركا أبرهوم بيت لول ديالو ف لبوطولة والاكين فرقتو خسرات ب7 ل 2 ضد بيشيكطاش.

### لكاريير معا لمونتخاب
تختار أبرهون لأول مرة ف لمونتخاب لؤلمپي ف 2010، ؤ وصل ل فينال ديال لبطولة د إفريقيا قل من 23 عام ف 2011، و أهل لمغريب للألعاب لأولمپية د 2012.
## جوايز
### معا لفراقي

### معا لمونتخاب

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1989
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس تزادو ف تطوان
تصنيف:ناس د تطوان
أدالت سويم

**أدلت سويم** (ب نّݣليزية **Adult Swim** ولا **AS**) قناة ميريكانية تتعرض البرامج ديالها من تمنية د لعشية حتى ستة د الصباح، كاتسيّرها شركة ويليام ستريت پرودكشنز لي تابعة لشركة تورنر. بدا البت ديالها ف 2 شتنبر، 2001.

من فبراير 2015، 96,390,000 مليون عائلة ف ميريكان (شي لي كيعادل 82.8% من العائلات اللي عندها التلفازة) تيتلقاو لبت د أدالت سويم.

## مصادر


تصنيف:قناة د تلفازة
تصنيف:كارتون نيتوورك
إقليم آسفي

## التقسيم والسكان ديال لإقليم

فإقليم آسفي كاينين 3 ديال لجماعات الترابية لحضرية و 21 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة مراكش آسفي
تصنيف:أقاليم د جهة مراكش آسفي
تلتمسن (إساݣن)

**تلتمسن** إساݣن هو واحد دوار كاين ف شتوكة أيت بها ف جهة سوس ماسة قريب لواحد جبل معروف فالمنطقة سميتو جبل لكست.

## تاريخ
ف يوليوز 2016، شعلات لعافية ف لغابات ديل منطقة تلتمسن، شي لي تطلب التدخل ديال لبومبيا. لحريق غالبا سبابو هوّ السخونية لي فاتت 40 درجة.

## مصادر

تصنيف:جهة سوس ماسة
تصنيف:دوار ف لمغريب
تصنيف:بلايص مسكونين ف إقليم شتوكة آيت باها
عشية

[تصغير|يسار|لغساق فمدينة ديلهي ف[لهند]]
[تصغير|الشوفة على خليج ناپولي ف[الطاليان مع ديك 7:30 دلعشية.]]

**لعشية** هو وقت ديال ليوم اللي كايشد من الضهر حتال لغروب. ماكاينش وقت محدد لفوقاش كاتبدا لعشية (نفس لحاجة للصباح أولا الليل)، حيتاش هاد التعريف كايختالف على حساب كيفاش كولا واحد عايش حياتو وفينا بلاصة وشحال دالساعات ديال ضو النهار كاينين فليوم لكولّا وقيتة فلعام. واخا هاكاك لعشية كاتسالي إلزاميا مورا الشفق، ومن تما كاتبدا لفترة ديال الليل. ماكايناش شي وقت بحساب لماݣانة اللي تقدر نبداو فيها لعشية، غير إنما بزاف ديال الناس تّافقو بلّي وقت لعشية كاينطالق قريب من 6 **دلعشية**.

## ليستيعمال فالتقافة
بعض اللوغات اللي كاتخدّم لوقت ديال النهار فالسلام ديالها عندها تحيّة خاصة ديال لعشية، بحال فلعربية (مساء الخير) أولا النݣليزية (Good evening). كايعتماد لوقت اللي كايكون مناسب باش تعطى فيه هاد التحية على التقافة ديال لواحد وكيفاش كاتحدد لعشية أولا لمفهوم اللي عند لواحد على لعشية. ليستيعمال ديال لعيبارة د"مسا لخير" فالدارجة كايكون واسع شي شوية، على حساب إمتا فاق داك اللي ݣالها. كقاعيدة شاملة الناس كاتݣول "مسا لخير" أولا "مس لخير" مابين التلاتة مور الضهر والطناش دالليل. يمكن للتحية دلعشية تعطى بواحد الطريقة محتارمة بحال الشكل ديال "مسا لخير السي/لالة فلان(ة)" أولا "مسعد لمسا السي/لالة فلان(ة)".

## شوف حتى
* غروب
* شفق
* غساق
* ليل

## مصادر


تصنيف:أجزاء ليوم
تصنيف:مقالات فيها مصدر و 3000 بايت
لعرض لعادي

**لعرض لعادي** هو مسلسل د الرسوم المتحركة ميريكاني صايبو جاي جي كوينتيل ل كارتون نيتوورك وتعرض لمرة اللولة ف ميريكان ف 6 شتنبر 2010. المسلسل تيدوي على جوج عشران، طويّر زرق سميتو موردكاي و راكون سميتو ريڭبي خدامين بجوج ف جردة محلية تيديرو بزاف د لمهام. المحاولات ديالهم العادية باش يتكاسلو و مايديرو والو ديما تتسالي بشي حاجة غريبة و هاربة. خلال هدشي لي تيدوزو منو، ريڭبي و موردكاي تيتحاكّو و يتفاعلو مع غيرهم من شخصيات المسلسل الرئيسية: بينسون، پوپس، ماسل مان، خيال هاي-فايڤ، سكيپس، طوماس، مارڭريت، إيلين و سي جاي.

بزاف دالشخصيات من هاد المسلسل ستاندات و تبازات على أفلام ديال طلاب كوينتيل ف معهد كاليفورنيا د لفنون و لي هي "الراجل النية من لوليلاند" و "الجوج د الصباح و د الليل"، المسلسل كان من الفائزين ف "مهرجان نيكتونز د السينيما" لعام 2005 و خدا هتمام دولي بعدما تعرض على شبكة نيكتونز نيتورك.

ف ماي 2013، البرنامج تفرجو فيه علاين جوج د المليون و نص واحد كل سيمانة. المسلسل خدا ريڤويات إيجابية من عند النقاد و*العرض العادي* أتر عل بزاف د الشرائح من المشاهدين من جميع الفئات العمرية. و ترشح *العرض العادي* لب زاف الجوايز من بينها جوج جوايز آني و ربعة جوايز إيمي پرايم تايم وحدة منهم فازت عن حلقة *Eggscellent* من الموسم الثالث الحلقة تمنطاش.

قررات كارتون نيتوورك تسالي المسلسل فالموسم الثامن ديالو لي بدا ف 26 شتنبر 2016 لي مات فيه پوپس ف الحلقة اللخرة. ف العالم العربي المسلسل تدبلج للعربية من قيبال ستوديو مصرية ميديا و تعرض على كارتون نيتوورك لعربية لمرة اللولة ف غشت 2016.

## مصادر


تصنيف:ميكيات ميريكانية
تصنيف:مسلسل د التلفازة ميريكاني
تصنيف:مقالات فيها مصدر و 3000 بايت
تصنيف:مسلسل روسوم د التلفازة
نهار

تصغير|يسار|السما فالنهار والسحاب لبيض
تصغير|تصويرة تخادت فالنهار لخليج صورينطو

**النهار** فكوكب لأرض هي فترة ديال ليوم اللي فيها كاتكون واحد بلاصة منورة بضو النهار من الشعة اللي جاية ديريكت من الشمش. كايكون النهار فاش كاتكون الشمش فوق لأفق، يعني أي بلاصة (أي نص) من لكوكب اللي مقابل لعندها. يمكن نسجلو لحركة ديال الشمش اللي كاتبان باللي كاتحرّك بشوية فالنهار بستيعمال الساعة الشمشية. كاتشهد لكواكيب ولأقمار اللي كادّور على راسها وعلى جسم سماوي أساسي، بحال النجوم، الضاهيرة ديال النهار.

## لخاصيات
النص ديال لأرض كايكون ديما مضوّي بالشعا ديال الشمش. لبلاصة ديال لأرض اللي مقابلة معا الشمش ديما كاتكون النص، والاكين حيتاش لغيلاف لجوي كايشتت الضو فلميساحة ديال لأرض اللي كاتكون مضوية كاتفوت النص بواحد الشوية. البلاصة اللي فيها النهار كايتبدّل ديما حيتاش لأرض واحد لكوكب اللي كيدور على راصو. هاد لمحور لوهمي اللي كاتدور عليه لأرض مايل واحد الشوية وماشي عمودي على لمدار ديالها على الشمش، داكشي لاش لمدة ديال النهار كاتبدل من بلاصة لوحدة خرة. التعريف ديال النهار بالنسبة لواحد لموراقيب هي لفترة ما بين الطلوع دالشمش فاش كاتدور لأرض لجيهة الشرق باش كاتبان الضويرة ديال الشمش فوق لأفق، وحتال لغروب وماحد لارض كادّور على راسها حتّى كاتغبر الشمش تحت لأفق.

## التغيّورات ديال النهار على حساب خط لعرض ولفصل
لمحور اللي كادّور عليه لأرض مايل ب23,5 درجة على لمحور لعامودي دلأرض على لمدار ديالها على الشمش، داكشي علاش الطول ديال النهار كايتبدل من نهار لنهار ومن بلاصة لبلاصة على كوكب لأرض، على حساب خط لعرض اللي واقف عليه لموراقيب. من هادشي لبلايص اللي فيها الصيف كاتكون مايلة لجيهة الشمش، داكشي لاش كايكون فهاد نص لأرض (إما الشمالي أولا لجانوبي) النهار طول من 12 ساعة والسخونية نسبيا طالعة. ماشي طول النهار هو اللي كايتحكم فالسخونية ديالو فهاد لفصل، ولاكين هادشي كايطرا غير حيتاش الشعة ديال الشمش فهاد لفصل كاتكون هابطة ديريكت.

واخّا ديما كاتكون لمدة ديال النهار هي 12 ساعة فخط ليستيواء فݣاع ليام دلعام، فلبلايص لخرين كاتختالف لمدة على حساب خط لعرض ولفصل. فصل الشتا كايكون لمدة ديال النهار قّل من 12 ساعة، أما فالصيف كاتكون لفترة ديال كبر من 12 ساعة. إلا كان الصيف فالنص الشمالي ديال لأرض، كايكون الشتا فالنص لجانوبي، وهادشي فنفس لوقت، ولعكس صحيح.

## شوف حتى
* فجر
* شفق
* شروق
* صباح
* نهار

## مصادر


تصنيف:أجزاء ليوم
تصنيف:ليوم
تصنيف:عبرات د الزمان
تصنيف:زمان
تصنيف:لعبار د الزمان
تصنيف:مقالات فيها مصدر و 3000 بايت
كارتون نيتوورك بالعربية

**كارتون نيتوورك ب لعربية** هيا قناة د تّلفازة ديال دّراري صّغار و لمراهقين كدوز فابور و تابعة ل شركة كارتون نيتوورك، هيا قناة عربية و موجها ل لجمهور د (شّرق لأوسط و شمال إفريقيا). شركة تيرنر برودكاستيݣ هيا لي مالكة لقناة، لي تابعة لشركة تايم وارنر. بدات لقناة ف 10 أكتوبر 2010 ف لإمارات ف سّاعة 10:10 د صّباح ب توقيت السعودية.

لقناة كدوز ف صاطليتات عرب سات (بدر 6) و نايل سات و ياسات. كتعتابر كارتون نيتوورك لعربية قناة مجانية بديلة على قناة كارتون نيتوورك مينا لي كتكون ب ليشتيراك ف شبكة بي إن.

## لبرامج
لبرامج لي كايدوزو ف كارتون نيتوورك لعربية:

## لأغاني ديال لقناة

* **كارتون نيتوورك حياتي فيها متحركة**

نتجات كارتون نيتوورك العربية أول أغنية ديالها عام 2012 ب سمية كارتون نيتوورك حياتي فيها متحركة وكانت فيها لقطات من لبرامج ديال كارتون نيتوورك القديمة وغناء مغنين ودازت ف قناة كارتون نيتوورك بالعربية ف التلفاز

* **كارتون نيتوورك هي العنوان**

انتجات كارتون نيتوورك العربية هاد الأغنية عام 2016 باسم كارتون نيتوورك هي العنوان وكانت فيها شخصيات ديال كارتون نيتوورك كيغنيو لي هما "لعم جدو، السيد غاس، بن 10 (أومنيفرس)، غريزلي، دب ثلج، غامبول) وكانت الأغنية من أداء أستوديو ايمدج برودكشن هاوس اللبناني و مصرية ميديا المصري وتلاقات لأغنية اعجاب كبير من المتابعين و وصلات الأغنية 11 مليون مشاهدة فليوتيوب فعام 2016 ودازت ف قناة كارتون نيتوورك بالعربية ف التلفاز

* **كارتون نيتوورك الان في الحال**

نتجات كارتون نيتوورك العربية أغنية جديدة عام 2020 باسم كارتون نيتوورك الان في الحال وكانت فيها لقطات من لبرامج ديال كارتون نيتوورك الجديدة وغناء مغنيين (قصي و عمار) ودازت ف قناة كارتون نيتوورك بالعربية ف التلفاز

## كارتون نيتوورك مينا
تصغير|لوڭو ديال كارتون نيتوورك مينا
في مارس 2012 خرجات واحد لقناة عربية باسم كارتون نيتوورك مينا من نفس إدارة كارتون نيتوورك العربية، الاختلاف هاد لقناتين :

* كارتون نيتوورك مينا لجودة ديالها HD و كارتون نيتوورك العربية لجودة ديالها SD
* كارتون نيتوورك مينا دايرا بالاشتراك و كارتون نيتوورك العربية فابور
* كارتون نيتوورك مينا كدوز أفلام، و برامج جديدة، و حلقات جديدة سرع من كارتون نيتوورك ب 6 شهور
* كارتون نيتوورك مينا فيها جوج لوغات (العربية و لونڭلي) و كارتون نيتوورك العربية فيها غير لغة وحدة (العربية)
* كارتون نيتوورك مينا كاينا ف ياه سات و كارتون نيتوورك العربية كاينا ف عرب سات (بدر 6) و نايل سات و ياسات .

## مصادر

تصنيف:قناة د تلفازة
تصنيف:مقالات فيها مصدر و 3000 بايت
تصنيف:كارتون نيتوورك
ليل

250px|تصغير|يسار|منضر ديال خليج ناپولي فالليل
يسار|تصغير|250px|تصويرة مركّبة ديال لأرض فالليل

**الليل** بصفة عامّة هو لفترة اللي ماكاتكونش فيها الشمش فالسما. كايجي الليل مورا لغساق وقبل لفجر، لعكس ديال الليل هو النهار. لبدية ولافّان ديال الليل كايختالفو على حساب كيفاش كولا واحد عايش حياتو وفينا بلاصة وشحال دالساعات ديال الضلام كاينين فليوم لكولّا وقيتة فلعام. كايكون ختيلاف فلمدة ديال الليل على حساب خط لعرض ولفصل اللي كاين فيه لمراقيب. إلا تخاد الليل كفترة كاتبدا من مورا لغساق يمكن نحددو لبدية ولافّان ديالو بوقات لماݣانة من 9 دلعشية حتال 4 دلفجر.

**الضلام لكامل** أولا **الليل لفلكي** هو لفترة مابين لغساق لفلكي ولفجر لفلكي فاش كاتكون الشمش مابين 18 و90 درجة تحت لأفق وماكاتضوّيش السما. فخطوط لعرض مابين 48.56 و 65.73 درجة (شمال أولا جانوب) ماكايجيش الضلام فالصيف لهاد لبلايص، حيتاش واخّا كاتغرب الشمش فهي عمّرها كاتوصل 18 درجة تحت لأفق.

الضو الطبيعي كايكون بالليل وكايجي من تخليطة ديال الضو دلقمر ولكواكيب وضو النجوم ولفجر لكدّاب ولوهج دالليل. فبعض لحالات يمكن للشفق لقطبي أولا لبرق أولا الضو اللي خارج من بعض لحيوانات ولحشرات أنه يضوي لمكان فالليل. داك الضباب اللي كايديرو الشعة ديال الضو دالزنقة كايتسمى التلوت بالضو، ويقدر هاد التلوت يدير مشاكيل ويتداخل مع الرصد لفلكي ولأنضمة لبيئية.

## شوف حتا
* عشية
* غروب
* شفق
* غساق
*

## مصادر


تصنيف:أجزاء ليوم
تصنيف:مقالات فيها مصدر و 3000 بايت
وقت لادڤنتشر

**وقت المغامرة** (**وقت المغامرة مع فين وجايك**) هو مسلسل د روسوم ميريكاني عندو عشرة الأجزاء صايبو بيندليتون وارد لكرتون نتورك. المسلسل تيتبع مغامرات فين (صوت جيريمي شادا) وهو دري بشري، في عالم ما بعد الحرب النووية، وعشيرو الملب وخوه بالتبني جايك (صوت جون ديماغيو)، وهو كلب سخري تيغيير الشكل والحجم ديالو ، فين وجايك تيعيشو ف «أرض أوو». المسلسل مبازي على فيلم قصير من إنتاج فريديراتور ستوديوز لنكلوديون. بعد فترة قصيرة المسلسل نتاشر بحال لڤيروس على الإنترنت، كرتون نتورك ختارت تدير سلسلة كاملة اللي تم المعاينة ديالها ف 11 مارس، 2010 و أول مرة رسميا ف 5 أبريل 2010 و تعرضات آخر الحلقات ديالو نهار 3 شتنبر عام 2018. تصنفات السلسلة TV - PG (يشوفوه لي ما فوق 12 سنة و تحتوي على مشاهد عنف خيالي).

السلسلة نجحات تجاريًا بالنسبة ل كرتون نتورك من ناحية المشاهدات وعندها قاعدة جماهيرية كبيرة من المعجبين والمشاهدين لي وصل عدد مشاهدين فبعض الحلقات في النسخة الإنجليزية إلى الثلاثة مليون وليهو رقم قياسي بالنسبة لسلسة موّجهة بصورة أساسية للأطفال خيت السلسلة تابعوها المراهقين والبالغين ، وخدات السلسلة مراجعات إيجابية عموماً من قبل النقاد وربحات بزاف من الجوائز ومنها ثمانية جوائز إيمي برايم تايم وثلاثة جوائز آني وجائزة بيبودي وجائزتي أكاديمية بريطانية تلفزيونية للأطفال وجائزة بيكسل وجائزة مجلة كيرانغ! وبزاف اخرين.

## شخصيات
* فين: بشري عندو 13 عام الهواية المفضلة ديالو يعتق الناس و يلعب دور البطل تيعيش، فين هو تقريبا البشري الوحيد أرض أوو (حتى غيكتاشف الجزيرة لي جا منها) تيعتق غالبية الناس خصوصا الاميرات و متيحملش ملك الجليد تربى فصغرو عند والدين جايك.
* جايك: كلب بقوى سحرية مصدر قوتو ممعروفاش. أوفى صديق ل فين و الرفيق ديالو ف المغامرات لي تيعيشوهم.

## مصادر


تصنيف:ميكيات ميريكانية
تصنيف:مقالات فيها مصدر و 3000 بايت
تصنيف:مسلسل روسوم د التلفازة
ستيڤن يونيڤرس

**ستيڤن يونيڤرس** هوّا روسوم صيباتو ريبيكا شوݣر من لإنتاج ديال ستوديوات كرتون نتوورك. داز ف قناة كارتون نتوورك ل أول مرة ف 4 نونبر 2013 ؤ علا كرتون نتورك العربية ف 3 غشت 2014 ولاكين توقف لعرض ديالو نهائيا فيها نهار 10 أكتوبر 2016.

## لفيكرة ؤ تأّليف

شّخصية د ستيڤن مبنية علا خو ريبيكا شوݣر صّغير ستيفن شوݣر، لّي هوّا واحد من لفنانين د لخلفية ديال لمسلسال.

## لقصة

ستيڤن يونيڤرس دري صغير تيحاول يعيش مغامرات ؤ يحمي لعالم من تهديدات شريرة ب مساعدة لكريسطال جيمز لي هو واحد منهم، ؤ لكريسطال جيمز تلاتة مجموعة ديال لمحاربات (لّي معندهمش جنس محدد ولاكين شكلهم تيشبه لبنات) بين لمجرات لّي تيستخدمو قوة د لحجر ديالهم لخاصة باش يستدعيو أسلحة سحرية. ؤ لأعضاء رّبعة هوما ݣارنيت، أميتيست، پيرل ؤ ستيڤن. ستيڤن هوّا دري عندو 14 عام (كيما تݣال ف لمسلسال حلقة د عيد لميلاد) ورت لحجر د لم ديالو (ب عبارة خرة مّو تحولات ليه)، "روز كوارتز". بعدما تولد ستيڤن، كان نص بنادم ؤ نص جيمز حيث مّو "روز" تخلات علا لمضهر لخارجي ديالها باش يتولد ستيڤن ؤ هوّا تيعيش مع لجيمز ؤ تيمشي عند باه "ݣريݣ" مرة مرة... تيحاول ستيڤن باش يعرف لأسرار ديال ستيخدام لحجر ديالو، ؤ هوّا عايش ف بيتش سيتي ب لقيام ب أنشطة مع لكريسطال جيمز لخرين، سوا مساعدة باش ينقد لكون ؤلا غير يتسركلو. لأحدات د لمسلسال كيدوزو ؤ كينضمو أعضاء جداد ل لكريسطال جيمز، هادشي لي غيدير تهديد ل حكام (بلو ،وايت ،ييلو) د لكوكب لام ديال جيمز.

## الجوائز

## الأصوات بالعربية
الأصوات:

* سيلينا شويري - ستيفن يونيفرس (الصوت الأول)
* عماد فغالي - ستيفن يونيفرس (الصوت الثاني)
* ريم الصعدي - بيرل، ساردونكس
* سيلفانا فلفلة - غارنت، سيدي، كيكي، دكتورة ماهيسواران (الصوت الأول)، جاسبر، بيدي، أليكساندرايت
* رنا الرفاعي - أميثيست، ناليفوا
* سعد حمدان - غريغ يونيفرس، لارس، رونالدرو فرايمان، سوى كريم، أسد، يلو تايل
* فادي الرفاعي - سيد فرايمان (الصوت الأول)، بيدي (الصوت الأول)، جيمي، سيد سمايلي، العمدة ديوي، دوغ ماهيسواران، كوفي بيتزا، أسد، السيد غاس
* ندى الحاج - بيريدوت، كوني ماهيسواران، جيني بيتزا، لابس لازولي، روز كوارتز، ستيفوني
* جيهان الملا - روبي
* ريتشارد ياني - باك ديوي، كيفن، جيمي (الصوت الثاني)
* رالين داغر - سافاير (الصوت الأول)
* ألين سعادة - روبي (الصوت الثاني) ، فيداليا
* ميرنا الحسيني - دكتورة ماهيسواران (الصوت الثاني)
* زينة ضاهر - سافاير (الصوت الثاني)
* جورج طويل - العم جدو، بيدي، فرايمان
* إبراهيم ماضي - بيدي، سيد فرايمان

## مصادر
ّّ


تصنيف:مسلسل روسوم د التلفازة
تصنيف:مسلسل د التلفازة ميريكاني
تصنيف:مقالات فيها مصدر و 3000 بايت
قرشيقة

**قرشيقة** ؤلا **كورسيكا** (ب لفرانساوية **La Corse**، ب نݣليزية **Corsica**) هيّا جزيرة تابعة ل فرانسا ؤ وحدة من 18 إقليم تابع ليها. هيّا حتا رابع أكبر جزيرة ف لبحر دّخلاني. لموقع ديالها كاين ف لجنوب ديال فرانسا، لغرب ديال طاليان، ؤ شمال ديال سردينيا لّي تابعة ل طّاليان، لّي هيّا أقرب أرض يابسة ليها. كاينة فيها سلسلة د جّْبال كتمل تْلتين ديال لمساحة ديالها لّي كتساوي 8722 كلم².

## مصادر


تصنيف:فرانسا
واندر پارك

**واندر پارك** (Wonder Park) هو فيلم روسوم ديال مغامرات لي صدر عام 2019 و لي نتجاتو شركة پاراماونت أنيميشن و نيكولوديون موڤيز، معا تعاون ستوديوات إليون أنميشن .

## لقصة
كيهضر لفيلم علا بنت صغيرة سميتها دجون بيلي June Bailey، لي كتمنى تدير مدينة ألعاب سحرية لي خدامين فيه حيوانات كيهضرو: بومر "دب زرق كبير لي كيستقبل الضيوف"، ݣريتا "خنزير"، ݣوس و كوپر "جوج ديال لخوت سمور"، ستيڤ "ݣنفود و هو مدير لپارك"، و Peanut "قرد الشمپانزي و هو زعيم ف لپارك". و مها كتعاونها باش تحقق لحلم ديالها.

## لموسيقا
صدر ستيڤن پرايس لموسيقا ديال فيلم ووندر پارك ف مارس 2019.

سجلات ݣريس ڤانديروال أغنية "هايدأواي" للفيلم .

## لألعاب
قبل ما يصدر لفيلم، صدرات شركة پيكساول لعبة ف تيليفونات ب سميت وندر پارك ماجيك رايدز (لپارك لعجيب ركوب سحري).

## مصادر

# "Paramount's new animated movie Wonder Park doesn't have a credited director, and here's why" 
# Pixowl launches mobile game based on “Wonder Park” 
# "Wonder Park DVD Release Date June 18, 2019" تاريخ إصدار DVD ديال الفيلم.

تصنيف:فيلم ميريكاني
تصنيف:فيلم د لكوميديا
تصنيف:فيلم سپانيولي
تصنيف:أفلام د 2019
غساق

[تصغير|يسار|300بك|upright=2|<P ALIGN=center>تصويرة مركزة ل 20 تانية على لغساق فمدينة ف لويلاية ديال [كاليفورنيا ف لميريكان.]]

كايطرا **لغساق** فواحد لوقيتة مضلمة ديال الشفق، أولا فالنيهاية ديال الشفق لفلكي من مورا لغروب وغير شوية قبل لبدية دالليل. فلوقيتة اللي قبل لغساق، يعني فلمراحيل اللولة ولوسطانية ديال الشفق دلعشية، كايكون واحد شوية ديال الضو فاش كاتكون السما صافية. هاد الضو كافي للعين ديال بنادم باش تشوف لأجسام بلا ضو صطيناعي وبالتالي بنادم يقدّ إيدير أنشيطة خرجانية. والاكين، ومعا النيهاية ديال الشفق لمدني فاش لأرض كاتدور لواحد لوقت اللي الشمش كاتولي ف6 درجات تحت لأفق، كاتولي لإضاءة ليصطيناعية ضرورية للشوف. لغساق عامة كايعني **[[شفق#الشفق لفلكي|الشفق لفلكي]]**، أولا لفترات لمضلّمة ديال الشفق دلعشية قبل من لبدية تاع الليل.

## تعريفات تيقنية
[تصغير|<P ALIGN=center>الشفق لمدني ولبحري ولفلكي. لغساق هو لوقيتة لمضلمة ݣاع ديال ال[شفق دلعشية.]]

وقت لغساق هو لوقيتة لمضلمة من الشفق لفلكي، قبل ما يجي الضلام لكامل ديال الليل، ويقدر إيكون "أضلم وقت ديال الشفق دلعشية". تيقنيا كاينين 3 ديال لمراحيل دلغساق:

**لغساق لمدني:** كايبدا فاش كايكون الضو كافي باش أغلبية لحوايج يتشافو، نفس لحاجة للأنشطة فبرّا، ولاكين ماشي كولشي يقد إيبدا. كايبدا لفجر لمدني فالتعريف الرسمي فاش كاتكون الشمس بزاوية 6 درجات تحت لأفق. إلى كانت السما صافية، كاتكون السما فديك لوقيتة زرقة، وإلا كان فيها السحاب أولا الدحاس، إقدر إيكون اللون ديالها ليموني، صفر أولا لݣري. بعض النجوم أولا لكواكيب بحال الزهرة والمشتري يقدر إيتشافو بلعين فهاد لوقيتة. هاد لفجر كايتبعو لوقيتة ديال الشفق لمدني.

**لغساق لبحري:** كايبدا فاش كايكون الضو باقي كافي للبحارا باش يفرقو السما على لبحر ولكن السما كاتكون مضلمة بزاف ومايمكنش للناس يديرو اللي بغاو على برّا بلا مايكون الضو ديال الزنقة متلا. كايبدا لفجر لبحري فالتعريف الرسمي فاش كاتكون الشمش 12 درجة تحت لأفق فلعشية. كاتكون السما مضوية بشكل كافي باش يفرّق لواحد مابين لأرض ولما (ضاية، بحر... ). من مورا لغساق لبحري كايبدا لغساق لفلكي.

**لغساق لفلكي:** كايبدا لغساق لفلكي فاش الشمس كاتكون 18 درجة تحت لأفق فلعشية. هاداك هو اللي كايتسمى "الضو اللخر" أولا "وقيتة لعشا" عند لمغاربة. هاد لفجر كايبدا وماكايسالي حتى كاتوصل الشمس ل18 درجة تحت لأفق. فهاد لوقت غير شوية ديال ضو الشمس هو اللي كايضوي السما والنجوم لباهتة كاتبدا تبان وكاتولّي تشاف. صعيب بزاف على لواحد يفرّق ما بين لفترة ديال الليل ولغساق لفلكي، وبزاف فلبلايص اللي فيهوم التلوت بالضو. لغساق لفلكي هو لبدية ديال الشفق لفلكي، هادا مكايساليش حتال للفجر لفلكي اللي كايجي من موراه.

## تصاور

ملف:جامع لفنا ليلا.jpg|لمنضر ديال ساحة جامع لفنا فمراكش وقيتة لغساق.
ملف:Afterglow at Takeda, Kyōto (15891622155).jpg|لغساق فمدينة تاكيضا فالجاپون.
ملف:Alaska Dusk.jpg|لغساق فولاية ألاسكا فلميريكان.
ملف:University of Liverpool campus at dusk.jpg|جامعة ليڤرپول فلمملكة لمتحدة.
ملف:Sunset Over the Sea.jpg|لبدية دلغساق فبحر مدينة ألاݣواس فلبريزيل.


## شوف حتى
* عشية
* غروب
* شفق
* ليل

## مصادر

تصنيف:أجزاء ليوم
تصنيف:مقالات فيها مصدر و 3000 بايت
تصنيف:ليل
إقليم سطات

## التقسيم والسكان ديال لإقليم

فإقليم سطات كاينين 5 ديال لجماعات الترابية لحضرية و 44 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة الدار البيضاء سطات
تصنيف:جغرافيا د جهة الدار البيضاء سطات
تصنيف:أقاليم د جهة الدار البيضاء سطات
جو البطل

**جو لبطال** (ب جاپونية **あしたのジョー**، أشيطا نو جو، بمعنى *جو ديال غدّا*) هوّا مانݣا ؤ مسلسال ديال لأنيم جاپوني نتجوه جوج ديال شّريكات هوما موشي پرودكشن ؤ نيپون أنيميشن. داز أول مرة ف تّلفازة نهار 1 أبريل 1970 ؤ بقى فيها حتال 29 شتنبر 1971. تطرجم لمسلسال للغة لعربية. هاد لأنيم بصفة عامة كيتعتابر أيقونة ف عالام لأنيم من لإخراج ديال ؤسامو ديزاكي.

## لقصة
لمسلسال تيتابع حياة جو يابوكي من زّنقة ؤ لفقر ل لحباسات حتال لبوكس، ؤ حتا يقتل صاحبو تورو ريكيشي فوق لحلبة من مورا صراع طويل داز بينهم ؤ منافسة قوية. جو لي غيقرر يخلّي لبوكس ؤ غتتراكم عليه لمشاكيل ؤ غايولّي زعفان ف حياتو. غايرجع جو يلاكم تحت تدريب **دامبي تانݣ** ؤ معا صاحبو نيشي.

## مصادر

## شوف تا
* دون تشاك مونوڭاطاري

تصنيف:أنيمي
تصنيف:مقالات مافيهاش مصدر و فايتة 3000 بايت
تصنيف:سيريات د لمانݣا
تصنيف:مانݣا د 1968
تصنيف:مانݣا شوونين
تصنيف:أفلام د 1980
تصنيف:مانݣا د كوضانشا
تصنيف:أفلام د 1981
تين تايتنز زيدو!

**تين تايتنز زيدو** ؤلا **لعمالقة لمراهقين زيدو** (ب نّݣليزية **!Teen Titans Go**) هو مسلسل روسوم ميريكاني بدا العرض ديالو فشهر أبريل عام 2013 على قناة كارتون نيتوورك الميريكانية المسلسل هو ريبوت ديال مسلسل مراهقين د التايتانز الي تعرض قبل لكن بواحد طابع كوميدي، المسلسل تيدوي على روبين و ريڤين و بيست بوي و سايبورݣ و سطارفاير. كيتألف المسلسل من 216 حلقة. بدات قناة إم بي سي 3 بعرض الموسم اللول بدبلجة عربية ف شهر ماي 2015 ومن موراه تعاود تدبلج وتعرض على كرتون نتوورك بالعربية وتعرض جزء من الموسم اللول ف السادس من مارس 2016.

## شخصيات
* **ريڤين:** هي بنت ترايݣون شرير هي عضو من تين تايتنز عندها سحر شرير كيجبد حاجات شريرة، وهي كتبغي بزاف لعودان و تقدر طير.
* **سايبورݣ:** هو نص بنادم ونص روبو كيبغي لحم بزاف وكيلعب ب لڤيديو-ݣيم بزاف هو وصاحبو بيست بوي.
* **بيست بوي:** بيست بوي هو إنسان لونو خضر ويقدر يتحول ل حيوانات حتى نواع د ديناصورات وخا منقارضين، هو مراهق كسول ونباتي ماكيحملوش روبن وكيبغي پيتزا هو و سايبورݣ.
* **روبن:** هو قائد لفريق ديال تين تايتنز هو دكي وعندو معلومات كيملو لفريق بزاف من معلوماتو، ملي كان صغير كان كيعيش ف سيرك.
* **سطارفاير:** هي بنت كانت كاتعيش ف كوكبها ولاكين خرجاتها ختها بلاك فاير وجات بعدها على لأرض، هي درّية عندها ليزر ف عينيها وكتبغي لمشاش بزاف.
[تصغير|[كوسپلاي د ريڤين]]

## نوطات

## مصادر


تصنيف:مسلسل د التلفازة ميريكاني
تصنيف:مقالات مافيهاش مصدر و فايتة 3000 بايت
تصنيف:مسلسل روسوم د التلفازة
ريبيكا شوݣر

ريبيكا ري شوݣر (زادت ف 9 يوليوز 1987) هيّا رسامة ؤ مخرجة ؤ كاتبة ديال سيناريو ؤ منتجة ؤ مغنية ؤ كاتبة ديال لأغاني. هيّا لّي ألفات سّلسلة د ستيڤن يونيڤرس لكارتون نتورك، ؤ هيّا أول مرا كتقاد سلسلة ل قنوات كارتون نتورك.

## أغاني كتباتهم

## لأعمال ديالها

### تلفازة

*

## مصادر

تصنيف:زيادة 1987
تصنيف:ناس حيين
تصنيف:بيوغرافيا د نسا
تصنيف:مقالات مافيهاش مصدر و فايتة 3000 بايت
ديزني إكس دي

**ديزني إكس دي** (ب ) هي قناة ميريكانية، مملوكة من شركة والت ديزني و شركة أي بي سي و هي متوفرة فبزاف د لبلدان. لبرامج ديال ديزني إكس دي موجّهين للدراري مابين 6 سنين و 11 عام.

بدات البت على لأنتيرنيت عام 2007 ثم من موراها بدات كشبكة تلفزيونية عام 2009. الشبكة كتعرض مسلسلات ديزني لأكتر شعبية. بالإضافة ل ميريكان القناة كاتبت ف أمريكا اللاتينية، و لمملكة لمتحدة، إيرلندا، فرانسا، موناكو، هولاندا، بلجيكا، لوكسمبورڭ، سويسرا، الدنمارك، لمغريب، مدغشقر، ريونيون، موريشيوس، جزر الأنتيل، ڭويانا لفرانساوية، ڭوادلوپ و مارتينيك و كانت كاتبت ف بزاف بلدان لعالم الناطق ب لعربية عبر شبكة أوربيت شووتايم. نهار 31 دجنبر 2020 توقفات من بعد ف لعالم لعربي بعد موجة السدان الي طالت قنوات ديزني ف لعالم بسباب منصة ديزني پلوس.

## برامج
•غرافيتي فولز

•فينياس وفيرب

## مصادر


تصنيف:قناة د تلفازة
بن 10 ضد الكون

**بن 10: ضد الكون** هو فيلم داز ف كرتون نتورك ف 10 أكتوبر 2020. و دار ليه إعلان لأول مرة ف 19 فبراير 2020. لفيلم هو جزء من لموسم لخامس ديال بن 10 (2016).

## لقصة
ركز بن على انفجار ترا ف لماضي وتضاعف ضرر ف لعالم. و خاص بن يسافر ف لفضاء باش إنقاذ لعالم. فداك لوقت، جتمع جوين ولجد ماكس باش يعاونو فإنقاذ لعالم بعد مامشا بن. ولكن لبطل ديالنا شدوه لأشرار. باش ينقذ بن لعالم ، خاصو يكون قادر باش يلاقي طريقة باش يرجع للعالم ديالو.

## لإصدار

### تلفازة
داز لفيلم لأول مرة ف غاع قنوات كرتون نتورك فلعالم ف 10 أكتوبر 2020 وف كرتون نتورك مينا ف 6 دجنبر 2020.

### فدار
تصدر فيلم بن 10: ضد الكون رقميًا ف 11 أكتوبر 2020، بعد يوم واحد من لعرض لأول ديال لفيلم رسمي، صدرات وارنر بروس ف ديفيدي ف 27 أكتوبر 2020.

ف 11 أكتوبر 2020 الساعة 10:00 ف تركيا تنشر لفيلم ف قناة كرتون نتورك تركية ف ليوتوب.

### سينما
حصل لفيلم على عرض فسينما ف دولة لإمارات العربية.

## لمراحل فاش دار
ف 19 فبراير 2020، دارت كرتون نتورك إعلان رسمي بلي غادي يبدا تصوير فيلم بن 10 جديد. تعرض لإعلان رسمي ديال لفيلم رسميًا ف كوميك كون ف 23 يوليوز 2020.

## لأغاني
لموسيقى ديال بن 10 ضد الكون ألفها كيفن مانتاي وهي متوفرة ف ساوند كلاود .

## مصادر

# ^ "إعلان تاريخ فاش غادي يتصدر لفيلم ف قناة كرتون نتورك لاتينيا رسمية ف ليوتيوب".
# ^ "إعلان لفيلم ف حساب بن 10 ف لفايسبوك"
# ^ "إعلان لفيلم ف حساب كرتون نتورك ف تويتر"

تصنيف:فيلم ميريكاني
الدروة

**دّروة** مدينة مغريبية و جماعة ترابية حضرية كاينة ف إقليم برشيد، جهة دّار لبيضا سطات، ساكنين فيها 46787 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 20,4%
* نسبة سّكان لّي قاريين فوق الليسي (ليسي و جامعة): 22,4%
## قتيصاد
* نسبة نّاس نّشيطين (لّي يقدرو يخدمو): 48,4%
* نسبة لبطالة (نّاس لّي ما خدامينش و تايقلبو على خدمة): 17,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 11,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):56,2%
## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم برشيد
عبد الله فركوس

**عبد الله توكونا** و لمعروف ب سمية **فركوس**، هو ممتيل، منتج و مخريج مغربي تزاد ف مدينت مراكش ف	9 فبراير 1965، شارك بزاف ديال لأعمال فتلفازا و لا ف سينيما من منها فيلم طريق مراكش، و فيلم ولد مو، رياض زيتون، سطاجير، و لفروج.

## حياتو
لأصل ديالو من دمنات، خلاتو عائلتو لأصلية. و ستقبلاتو عائلة ف مراكش.

## لأعمال

### أفلام

### مسلسلات

* طالع هابط
* فركوس و فركوسة
* أحلام نسيم
* حي البهجة
* هنية مبارك و مسعود

### مسرحيات

* دردبة عند الغشيم
* غرسو يقلعك
* اللسان الحلو
* مكسور الجناح
* اللي ليها ليها
* المصلوح
* السي مشوار

## مصادر
# Abdellah Ferkous : le portefaix devenu réalisateur de cinéma - Lavieeco  ف 4 أبريل 2019 ف موقع واي باك مشين.
# الجزء الثاني من الفيلم الكوميدي "كورصة" للفنان عبد الله فركوس

تصنيف:زيادة 1965
تصنيف:مومتيلين د لأفلام مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:ناس تزادو ف مراكش
تصنيف:ناس د دمنات
تصنيف:مقالات فيها مصدر و 3000 بايت
ݣراڤيتي فولز

**ݣراڤيتي فولز** (ب لونݣلي: Gravity Falls) هو مسلسل د روسوم مغامرة رعب كوميدي ميريكاني مكون من جوج د لمواسم 40 حلقة مع مجموعة من الحلقات القصيرة من تأليف أليكس هيرش لي خدم على بزاف د لأعمال شحال هادي، و خدم على لوحات قصص مسلسل مغامرات فلاب جاك وكان مؤدي دالأصوات في مسلسل فارس و فادي. وإنتاج والت ديزني تيليڤيجن أنيمايشن. تعرض عام 2012 و سالا رسميا مورا لموسم تاني ف فبراير 2016، تعرضات الحلقة اللولة ف الشرق لأوسط لمرة اللولة ف 19 أكتوبر 2012، وتعرض المسلسل رسميا ف 10 نونبر 2012 على ديزني الشرق الأوسط. تعرض لموسم لول 29 ف يونيو 2012. وتأكيد عرض لموسم التاني ف 14 يونيو 2014. و بعدما كمل لموسم اللول كامل قررات شركة ديزني تنقل المسلسل ل ديزني إكس دي بداية من غشت 2014.

## مصادر


تصنيف:ميكيات ميريكانية
تصنيف:مسلسل روسوم د التلفازة
كرتون نتورك لفرانساوية

**كرتون نتورك لفرانساوية** هي قناة ف تلفازة لي كتملكها شركة وارنر بروس لفرانساوية. تطلقات نسخة فرانسا ديال قناة كرتون نتورك، لي كتبث ف فرانسا ودول لي حداها لي منها "سويسرا وبلجيكا وليكسمبورݣ ، ف 17 شتنبر 1993 لي مشتاركة مع قناة TNT وعلى لقناة لفرانساوية ديالها ف 24 شتنبر 1997. كلاسو شباب ذكور لقناة لمرتبة الولى ف فرانسا.

## شعار ديالها
* شتنبر 1997 - دجنبر 2010 : "قناة شباب لضحيك ولفكاهة (*La chaîne jeunesse du rire et de l'humour)*".
* من 1 دجنبر 2010 حتال 8 يوليوز 2014: "شيك ات (*Check it)*"
* من 1 دجنبر 2010 حتال 8 يوليوز 2014: "لعروض لحصرية ليك! (!À toi les exclusivités)"
* من 9 يوليوز 2014 حتال يونيو 2017: “لمغامرة و لمتعة (*De l'aventure et du fun !)*"
* من شتنبر 2017: "قناة لأبطال لخارقين لمضحكين (*La chaîne des drôles des super-héros)*"

## لبرامج لي كيدوزو فيها دابا
* *[[يونيكيتي!]]*
* *[[ستيڤن يونيڤرس|ستيفن يونيفرس]]*
* *[[ديسي سوپر هيرو ݣيرلز|ديسي سوبر هيرو غيرلز]]*
* *[[لجزيرة سحرية]]*
* *[[ماو ماو : مول لقلب لبيض]]*
* *[[بن 10]]*
* *[[نينجاغو]]*
* *[[بنات لقوة]]*
* *[[أوكي كي أو!]]*
* *[[عالم ݣامبول لواعر|عالم غامبول لواعر]]*
* *[[تين تايتنز زيدو!]]*
* *[[حنا دببة]]*
* *[[كريغ]]*

## قنوات تابعة ليها
* بوميرانغ لفرانساوية
* بوينغ لفرانساوية
* تونامي لفرانساوية (هي قناة مقسمة على جوج : فصباح "تونامي" فليل "أدولت سويم")

## شوف حتا
# "قناة كرتون نتورك لفرانساوية ف ليوتيوب".
# "لموقع ديال كرتون نتورك لفرانساوية".

## مصادر

تصنيف:قناة د تلفازة
تصنيف:مقالات فيها مصدر و 3000 بايت
تصنيف:كارتون نيتوورك
تصنيف:تأسيسات د 1999 ف فرانسا
تصنيف:تأسيسات د 2007 ف سويسرا
قصبة لحاجب

تصغير|327x327بك|الأسوار لي بقاو من قصبة لحاجب
**قصبة لحاجب** أولا **قصبة جامع لحمام**، هي واحد لمعلمة أثرية مغربية كاينة ف مدينة لحاجب لي تابعة لجهة فاس مكناس. لقصبة أولا داكشي لي تبقى منها كاينة بين درب كانتينا ؤشيبا ف لبلاصة لعالية من لمدينة.

قصبة لحاجب هي معلمة تراثية مصنفة وطنيا، من عام 1933.

## مصادر

تصنيف:معلمة ف جهة فاس مكناس
إقليم النواصر

## التقسيم والسكان ديال لإقليم

فإقليم النواصر كاينين 3 ديال لجماعات الترابية لحضرية و 2 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة الدار البيضاء سطات
تصنيف:جغرافيا د جهة الدار البيضاء سطات
تصنيف:أقاليم د جهة الدار البيضاء سطات
بومرانݣ لفرانساوية

**بومرانݣ لفرانساوية** هي قناة ف تّلفازة لوطنية و ديال دراري صغار و لمراهقين من مجموعة تورنر برودكاستينݣ سيستم لفرانساوية. هي نسخة فرانساوية من قناة بومرانݣ.

## شعار ديالها

* " قناة نجوم الكرتون "

## لبرامج لي كيدوزو فيها دابا

* *ݣارفيلد*
* *ݣريزي و الليمنݣز*
* *الدالتون*
* *ميستر ماݣو*
* *تافي*
* *مايتي مايك*
* *جيو جيت*
* *ميستر بين*
* *ميستر بين (الروسوم)*
* *عائلة هابوس*
* *كينݣدوم فورس*
* *بايبي بوس*
* *باݣز*
* *لوني تونز (دافي داك، باݣز باني، تيتي و ݣروسمينيت، بيبيب و كويوت، سبيدي ݣونزال و بزاف د روسومات ديال لوني تونز)*
* *لوني تيونز شو*
* *توم و جيري*
* *لقصص ديال توم و جيري*
* *توم و جيري شو*

## مصادر

تصنيف:قناة د تلفازة
تصنيف:تأسيسات د 2003 ف فرانسا
لاتينية

[يسار|تصغير|نقش مكتوب باللاتينية ف [روما.]]
[يسار|تصغير|لبلايص اللي كانت تابعة ل[لإمبراطورية الرومانية ف عام 60.]]
**اللاتينية** (باللاتينية: **Lingua Latīna**) هي لوغة هندو-أوروپية لأصل ديالها من الطاليان، و بالضبط من النواحي د لمدينة د روما (منطقة لاتيوم، دابا لاتسيو). اللاتينية كانت هي اللوغة اللي حاكمة لعالم ف لوقت ديال لإمبراطورية الرومانية، اللي نشرات هاد اللوغة ف لأغلبية ديال أوروپا و شمال إفريقيا. ملّي دخلات لمسيحية ل لإمبراطورية الرومانية، ولاّت اللاتينية مرتابطة بيها، و باقة تال دابا هي اللوغة ديال لكنيسة الرومانية لكاطوليكية، و هي اللوغة الرسمية ديال لبابا ديال لڤاتيكان.

ف لعصور لوسطانية، كانت اللاتينية هي اللوغة د لعلم و لقراية ف أوروپا، و هي اللوغة اللي كانو كيكتبو بيها لكتّاب و لعولاما تال لقرن 17. من مورا ديك لوقت، ولاّت كل بلاد كاتبان فيها اللوغة ديالها اللي بداو كيكتبو بيها الناس ديالها.

اللاتينية هي لأصل ديال بزاف د اللغات ف أوروپا، منها الطاليانية و لفرانساوية و الصبليونية و لبرتغالية و الرومانية. و هي لوغة أترات بزاف تا ف لينݣليزية، اللي فيها بزاف د لكلمات أصلهم لاتيني.

على حساب معلومة من واحد من لقادا د لڤاتيكان، كاينين تقريبا شي 100 واحد ف لعالم اللي كيهضرو اللاتينية بطلاقة، و عاد كاينين لملاين اللي كيتعلّموها ف لمدراسة ف بزاف د لبلدان ف لعالم.

## مصادر

## شوف تا
* لفرانساوية
* لأمازيغية
* لهولاندية


تصنيف:لوغات لاتينية
تصنيف:لوغات هندوؤروپية
تصنيف:مقالات فيها مصدر و 3000 بايت
إقليم لفحص أنجرة

## التقسيم والسكان ديال لإقليم

فإقليم لفحص أنجرة ماكاينينش لجماعات الترابية لحضرية ولاكين كاينين 8 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة طنجة تطوان الحسيمة
تصنيف:أقاليم د جهة طنجة تطوان الحسيمة